pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-“รัฐมนตรีเกษตรฯ” เผยนายกรัฐมนตรีพึงพอใจการขับเคลื่อนดำเนินงานของกระทรวงเกษตรฯ
วันพฤหัสบดีที่ 17 พฤศจิกายน 2559
“รัฐมนตรีเกษตรฯ” เผยนายกรัฐมนตรีพึงพอใจการขับเคลื่อนดําเนินงานของกระทรวงเกษตรฯ
นายกรัฐมนตรีพึงพอใจการขับเคลื่อนดําเนินงานของกระทรวงเกษตรและสหกรณ์ พร้อมกําชับให้ทุกหน่วยงานมุ่งมั่นดําเนินงานบูรณาการทํางานร่วมกัน มุ่งหวังเป้าหมายให้เกษตรกรไทยมีคุณภาพชีวิตความเป็นอยู่ที่ดีขึ้น
พลเอก ฉัตรชัย สาริกัลยะ รัฐมนตรีว่าการกระทรวงเกษตรและสหกรณ์ เปิดเผยภายหลังที่ พลเอก ประยุทธ์ จันทร์โอชา นายกรัฐมนตรี ได้เดินทางมาตรวจเยี่ยมและติดตามการดําเนินงานของกระทรวงเกษตรและสหกรณ์
ว่า นายกรัฐมนตรีได้มีความพึงพอใจต่อการขับเคลื่อนการดําเนินงานของกระทรวงเกษตรและสหกรณ์ และแผนยุทธศาสตร์ของกระทรวงเกษตรและสหกรณ์ พร้อมทั้งได้เน้นย้ําใน 2 ด้านหลักๆ คือ 1.ขอให้ข้าราชการและเจ้าหน้าที่ของกระทรวงเกษตรและสหกรณ์ทุกคนมีความทุ่มเท มุ่งมั่น และตั้งใจในการทํางานต่อไป เพื่อส่งเสริมให้เกษตรกรมีคุณภาพชีวิตความเป็นอยู่ที่ดียิ่งขึ้น และ 2.ต้องให้ความสําคัญในการดําเนินงานบูรณาการร่วมกับหน่วยงานอื่น เพราะการดําเนินงานไม่สามารถขับเคลื่อนไปเพียงหน่วยงานเดียวได้อย่างสําเร็จ โดยมุ่งหวังที่เป้าหมายให้เกษตรกรมีคุณภาพชีวิตความเป็นอยู่ที่ดีขึ้นให้ได้อย่างต่อเนื่อง ซึ่งกระทรวงเกษตรฯ ได้วางแผนการดําเนินงานเป็นแผนยุทธศาสตร์ฯ 5 ปีแรก และแผนยุทธศาสตร์ฯ 20 ปี ที่เชื่อมโยงกับนโยบายและยุทธศาสตร์ของรัฐบาล โดยตั้งเป้าหมายให้เกษตรกรไทยมีรายได้เทียบเท่ากับอาชีพอื่นๆ โดยยึดศาสตร์ของพระราชา และปรัชญาเศรษฐกิจพอเพียง ซึ่งมีสหกรณ์เป็นกลไกหลักในการขับเคลื่อน รวมทั้งต้องดําเนินงานเชิงบูรณาการให้มากขึ้น ทั้งนี้ นายกรัฐมนตรีก็ได้กล่าวชื่นชมในแผนยุทธศาสตร์ฯ ของกระทรวงเกษตรฯ ด้วย
พลเอก ฉัตรชัย กล่าวต่อไปว่า จากแผนยุทธศาสตร์ของกระทรวงเกษตรฯ ในการขับเคลื่อนให้เกษตรกรไทยให้มีความเป็นอยู่ที่ดีขึ้นนั้น จะต้องยกระดับ Smart farmer และทําการเกษตรแบบแปลงใหญ่ในระยะ 5 ปี ให้ได้ไม่น้อยกว่า 5,000 แปลง ควบคู่กับการพัฒนาสินค้าเกษตรให้มีความปลอดภัยในระดับมาตรฐาน GAP ซึ่งกระทรวงเกษตรฯ จะดําเนินงานเพื่อไปสู่เป้าหมายดังกล่าวนั้นให้ได้
นอกจากนี้ นายกรัฐมนตรีได้เน้นย้ําให้กระทรวงเกษตรฯ ดําเนินงานถวายพระราชวงศ์ทุกพระองค์ เนื่องจากกระทรวงเกษตรฯ เป็นหน่วยงานที่อยู่ใกล้ชิดเกษตรกรและประชาชน โดยพระราชวงศ์ทุกพระองค์ทรงห่วงใยความเป็นอยู่ของพี่น้องประชาชน ทั้งเรื่องข้าว น้ํา และสินค้าเกษตร จึงได้เน้นย้ําให้กระทรวงเกษตรฯ ขับเคลื่อนการดําเนินงานเพื่อตอบสนองต่อพี่น้องประชาชนอย่างต่อเนื่องต่อไป
รัฐบาลไทย-ข่าวทำเนียบรัฐบาล-นายกรัฐมนตรีกำชับหน่วยงานที่เกี่ยวข้องให้ความช่วยเหลือผู้ประสบภัยแล้ง เน้นย้ำให้เร่งทำงานเชิงรุก อย่าปล่อยให้ประชาชนเดือดร้อน
วันอาทิตย์ที่ 10 พฤษภาคม 2563
นายกรัฐมนตรีกําชับหน่วยงานที่เกี่ยวข้องให้ความช่วยเหลือผู้ประสบภัยแล้ง เน้นย้ําให้เร่งทํางานเชิงรุก อย่าปล่อยให้ประชาชนเดือดร้อน
นายกรัฐมนตรีกําชับหน่วยงานที่เกี่ยวข้องให้ความช่วยเหลือผู้ประสบภัยแล้ง เน้นย้ําให้เร่งทํางานเชิงรุก อย่าปล่อยให้ประชาชนเดือดร้อน
วันนี้ (10 พฤษภาคม 63) ศาตราจารย์นฤมล ภิญโญสินวัฒน์ โฆษกประจําสํานักนายกรัฐมนตรีเผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมรับทราบสถานการณ์ภัยแล้งหลังประสบปัญหาฝนทิ้งช่วงติดต่อกันหลายเดือนพบว่าภัยแล้งได้ขยายวงกว้างครอบคลุมหลายพื้นที่ โดยนายกรัฐมนตรีได้ติดตามสถานการณ์อย่างใกล้ชิด สั่งการให้ทุกฝ่ายเตรียมรับมือสถานการณ์ไม่ว่าจะเป็นการขุดบ่อน้ําบาดาล หาแหล่งน้ําสํารอง ตั้งจุดแจกจ่ายน้ําปะปา น้ําอุปโภค บริโภค เป็นต้น
สําหรับ กรณีบ้านหนองกาว หมู่ 5 ต.นาเชือก อ.ยางตลาด จ.กาฬสินธุ์  ที่ประสบปัญหาขาดแคลนน้ําอุปโภค บริโภค นายกรัฐมนตรีได้สั่งการให้สํานักทรัพยากรน้ําบาดาลเขต 4 ขอนแก่นลงพื้นที่ติดตามข้อเท็จริง และหาแนวทางการให้ความช่วยเหลือ จากรายงานเบื้องต้นพบว่าหมู่บ้านดังกล่าวมีน้ําดิบไม่เพียงพอเนื่องจากภัยแล้งยาวนาน โดยสํานักทรัพยากรน้ําบาดาล เขต 4 ขอนแก่นได้เร่งให้ความช่วยเหลือ ขุดเจาะบ่อน้ําบาดาลเพิ่มแล้วส่วนระยะยาวจะทําการสํารวจในรายละเอียดและหาแนวทางช่วยเหลืออย่างยั่งยืนต่อไป
นายกรัฐมนตรีกําชับหน่วยงานที่เกี่ยวข้องให้ความช่วยเหลือผู้ประสบภัยแล้ง เน้นย้ําให้เร่งทํางานเชิงรุก อย่าปล่อยให้ประชาชนเดือดร้อน หากพบพื้นที่ใดขาดแคลนน้ําให้เร่งออกแจกจ่ายน้ําให้แก่ประชาชน เพื่อบรรเทาความเดือดร้อน พร้อมกับขอความร่วมมือประชาชนร่วมกันใช้น้ําอย่างประหยัด
---------------------------------
รัฐบาลไทย-ข่าวทำเนียบรัฐบาล-ครม.อนุมัติปรับเบี้ยผู้พิการจาก 800 เป็น 1,000 บาท
วันอังคารที่ 28 มกราคม 2563
ครม.อนุมัติปรับเบี้ยผู้พิการจาก 800 เป็น 1,000 บาท
ครม.อนุมัติเพิ่มเบี้ยผู้พิการจากปัจจุบัน 800 บาท ต่อคนต่อเดือน เป็น 1,000 บาท ต่อคนต่อเดือน ตามที่คณะกรรมการส่งเสริมและพัฒนาคุณภาพชีวิตคนพิการเสนอ เพื่อให้สอดคล้องกับภาวะค่าครองชีพในปัจจุบัน
ครม.อนุมัติเพิ่มเบี้ยผู้พิการจากปัจจุบัน 800 บาท ต่อคนต่อเดือน เป็น 1,000 บาท ต่อคนต่อเดือน ตามที่คณะกรรมการส่งเสริมและพัฒนาคุณภาพชีวิตคนพิการเสนอ เพื่อให้สอดคล้องกับภาวะค่าครองชีพในปัจจุบัน เพราะจะสามารถช่วยแบ่งเบาภาระค่าใช้จ่ายในชีวิตประจําวันของคนพิการได้ และไม่ทําให้ค่าใช้จ่ายทางการคลังเพิ่มมากขึ้นจนเกินไป สถานะทางการเงินของผู้พิการ ซึ่งจากการสํารวจพบว่าส่วนใหญ่อาศัยอยู่ในพื้นที่ชนบทและมีรายได้น้อยมาก เฉลี่ยเดือนละ4,326บาท การปรับปรุงเบี้ยผู้พิการให้ตอบสนองความต้องการที่จําเป็นจะช่วยให้ผู้พิการมีคุณภาพชีวิตที่ดีขึ้น
ข้อมูลจากฐานทะเบียนกลาง กรมส่งเสริมและพัฒนาคุณภาพชีวิตคนพิการ ณ วันที่ 2 ธันวาคม 2562 มีจํานวนคนพิการที่ทําบัตรผู้พิการ 2.02 ล้านคน การปรับเบี้ยผู้พิการเพิ่มขึ้นนี้ จะทําให้ต้องขอรับการสนับสนุนงบประมาณเพิ่มเติม จํานวน 4,852 ล้านบาท/ปี โดยจะเริ่มจ่ายตั้งแต่ 1 ตุลาคม 2563 ให้แก่ผู้พิการที่มีบัตรประจําตัวผู้พิการและผ่านคุณสมบัติการลงทะเบียนเพื่อสวัสดิการแห่งรัฐ ใช้งบประมาณผ่านกองทุนประชารัฐสวัสดิการเพื่อเศรษฐกิจฐานรากและสังคม ปีงบประมาณ 2564
นายกรัฐมนตรียังได้มีข้อสั่งการให้หน่วยงานที่เกี่ยวข้องเร่งดําเนินการเแก้ไขปัญหาต่างๆ เพื่อให้คนพิการมีคุณภาพชีวิตที่ดีขึ้น ดังนี้
1.ด้านสิ่งอํานวยความสะดวก ให้ทุกส่วนราชการสร้างสิ่งอํานวยความสะดวกให้แก่คนพิการเช่น ทางลาดขึ้นลงอาคาร ให้กระทรวงมหาดไทยและหน่วยงานที่เกี่ยวข้องพิจารณากําหนดหลักเกณฑ์การออกแบบอาคารเพื่ออํานวยความสะดวกให้แก่คนพิการ โดยกําหนดให้เป็นเงื่อนไขในการขออนุญาตก่อสร้างอาคาร
2.ด้านการสร้างอาชีพ ให้กระทรวงการพัฒนาสังคมฯ ดําเนินการ 1)จัดทําบัญชีคนพิการโดยแยกประเภทตามความพิการ คุณวุฒิเฉพาะด้านของคนพิการ เพื่อเป็นข้อมูลในการจ้างงานคนพิการในหน่วยงานของรัฐและการทํางานที่บ้าน 2)กําหนดเป้าหมายการรับคนพิการเข้าทํางานในแต่ละภาคส่วนให้ชัดเจน เพื่อใช้เป็นข้อมูลในการขอความร่วมมือจากภาคเอกชน ให้กระทรวงแรงงาน ติดตามและตรวจสอบการจ้างงานคนพิการของนายจ้างหรือผู้ประกอบการต่างๆ ให้ดําเนินการถูกต้องเป็นไปตามที่กฎกระทรวงกําหนด เพื่อให้คนพิการได้เข้าทํางานจริงและเปิดโอกาสให้ได้รับการพัฒนาทักษะ ความรู้ความสามารถในการประกอบอาชีพ
3.ด้านสิทธิประโยชน์ ให้กระทรวงแรงงาน (สํานักงานประกันสังคม) และสํานักงานหลักประกันสุขภาพแห่งชาติ พิจารณาแนวทางปรับปรุงสิทธิประโยชน์ในการได้รับบริการด้านสุขภาพของคนพิการที่มีงานทําและเป็นผู้ประกันตนตามกฎหมายว่าด้วยการประกันสังคม และคนพิการที่ยังไม่มีงานทําและเป็นผู้ได้รับสิทธิประโยชน์จากกองทุนหลักประกันสุขภาพแห่งชาติให้มีความสอดคล้องเท่าเทียมกัน
...............................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-วธ. ประกาศแนวทางการปฏิบัติเกี่ยวกับเทศกาลประเพณีสงกรานต์ กรณีการแพร่ระบาดของโควิด-19 [กระทรวงวัฒนธรรม]
วันพุธที่ 8 เมษายน 2563
วธ. ประกาศแนวทางการปฏิบัติเกี่ยวกับเทศกาลประเพณีสงกรานต์ กรณีการแพร่ระบาดของโควิด-19 [กระทรวงวัฒนธรรม]
วธ. ประกาศแนวทางการปฏิบัติเกี่ยวกับเทศกาลประเพณีสงกรานต์
นายอิทธิพล คุณปลื้ม รัฐมนตรีว่าการกระทรวงวัฒนธรรม (รมว.วธ.) เปิดเผยว่า นายกฤษศญพงษ์ ศิริ ปลัดกระทรวงวัฒนธรรม ได้ลงนามในประกาศกระทรวงวัฒนธรรม เรื่อง แนวทางการปฏิบัติเกี่ยวกับเทศกาลประเพณีสงกรานต์ เพิ่มเติม หลังจากที่ วธ. ได้ออกประกาศกระทรวงวัฒนธรรม เรื่อง แนวทางการปฏิบัติเกี่ยวกับเทศกาล ประเพณี พิธีทางศาสนา  และพิธีการต่างๆ กรณีการแพร่ระบาดของโรคติดเชื้อไวรัสโคโรนา ๒๐๑๙ (COVID-19) เมื่อวันที่ ๑ เมษายน ๒๕๖๓ ที่ผ่านมานั้น
รัฐมนตรีว่าการกระทรวงวัฒนธรรม กล่าวว่า เนื่องจากปัจจุบันการแพร่ระบาดของโรคติดเชื้อไวรัสโคโรนา ๒๐๑๙ (COVID-19) มีการขยายวงกว้างมากยิ่งขึ้น ประกอบกับข้อมูลจากกระทรวงสาธารณสุข พบว่าผู้สูงอายุมีความเสี่ยงในการติดเชื้อไวรัสโคโรนา ๒๐๑๙ (COVID-19) ได้ง่าย และเริ่มมีแนวโน้มการติดเชื้อของบุคคลในครอบครัวเพิ่มมากขึ้น โดยเฉพาะในช่วงเทศกาลประเพณีสงกรานต์ ดังนั้น วธ.จึงไม่นิ่งนอนใจกับข้อห่วงใยดังกล่าว จึงได้ปรับปรุงแก้ไขแนวทาง การปฏิบัติเกี่ยวกับเทศกาล ประเพณี พิธีทางศาสนา และพิธีการต่างๆ ที่ได้ประกาศก่อนหน้า   โดยเห็นสมควรยกเลิกข้อ ๒.๓.๕ เทศกาลประเพณีสงกรานต์ ตามประกาศกระทรวงวัฒนธรรม เรื่อง แนวทางการปฏิบัติเกี่ยวกับเทศกาล ประเพณี พิธีทางศาสนา และพิธีการต่างๆ กรณีการแพร่ระบาดของโรคติดเชื้อไวรัสโคโรนา ๒๐๑๙ (COVID-19) ฉบับวันที่ ๑ เมษายน ๒๕๖๓ โดยให้ใช้แนวทางปฏิบัติที่มีการปรับปรุงฉบับใหม่ ดังนี้
๑. งดเว้นการจัดงานสงกรานต์ในทุกระดับ
๒. งดเว้นการเดินทางกลับภูมิลําเนา
๓. งดเว้นการรดน้ําญาติผู้ใหญ่ทุกกรณี
๔. งดการเข้าร่วมกิจกรรมที่มีการรวมตัวกันของคนหมู่มาก หรือเดินทางไปในพื้นที่เสี่ยงต่อการแพร่ระบาดของโรคโดยเด็ดขาด
๕. เพื่อสืบสานประเพณีสงกรานต์ให้ปฏิบัติ ดังนี้
๕.๑ สรงน้ําพระพุทธรูปที่บ้าน
๕.๒ การแสดงความกตัญญูต่อพ่อแม่ และญาติผู้ใหญ่ที่อาศัยอยู่บ้านเดียวกัน ใช้วิธีการกราบไหว้และขอพร โดยเว้นระยะห่างระหว่างบุคคล ๑ - ๒ เมตร และปฏิบัติตามคําแนะนําของกระทรวงสาธารณสุขอย่างเคร่งครัด ทั้งนี้ สมาชิกในครอบครัวทุกคนต้องสวมใส่หน้ากากผ้าหรือหน้ากากอนามัย และ
๕.๓ การแสดงความกตัญญูและขอพรต่อพ่อแม่และญาติผู้ใหญ่ที่อยู่ห่างไกลกัน ให้แสดงออกผ่านช่องทางโทรศัพท์หรือสื่อออนไลน์
ทั้งนี้ ประกาศฉบับดังกล่าวของ วธ.มีผลตั้งแต่บัดนี้เป็นต้นไปจนกว่าจะมีประกาศเปลี่ยนแปลง อย่างไรก็ตาม เนื่องจากในช่วงเดือนเมษายนเป็นช่วงเทศกาลประเพณีสงกรานต์ และแม้ว่าจะมีการประกาศเลื่อนวันหยุดสงกรานต์และงดเว้นการจัดงานสงกรานต์ในทุกระดับแล้ว ก็อยากขอให้ทุกคนปฏิบัติตามประกาศของ วธ. และประกาศของ สธ. อย่างเคร่งครัด
รัฐบาลไทย-ข่าวทำเนียบรัฐบาล-พม. จัดพิธีประทานรางวัล “ประชาบดี” 2562 เชิดชูเกียรติต้นแบบแห่งการให้และแบ่งปัน เพื่อผู้อยู่ในสภาวะยากลำบาก
วันพุธที่ 11 ธันวาคม 2562
พม. จัดพิธีประทานรางวัล “ประชาบดี” 2562 เชิดชูเกียรติต้นแบบแห่งการให้และแบ่งปัน เพื่อผู้อยู่ในสภาวะยากลําบาก
พม. จัดพิธีประทานรางวัล “ประชาบดี” 2562 เชิดชูเกียรติต้นแบบแห่งการให้และแบ่งปัน เพื่อผู้อยู่ในสภาวะยากลําบาก
วันที่ 9 ธ.ค. 62 เวลา 16.00 น. พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ โปรดให้ พระเจ้าวรวงศ์เธอ พระองค์เจ้าอทิตยาทรกิติคุณ เสด็จแทนพระองค์ ไปในการประทานรางวัล “ประชาบดี” ประจําปี 2562 แก่ผู้ทําคุณประโยชน์ดีเด่นแก่ผู้อยู่ในสภาวะยากลําบากและผู้อยู่ในสภาวะยากลําบากที่ประพฤติตนดีเด่น โดยมีนายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) กราบทูลรายงาน พร้อมด้วยคณะผู้บริหารกระทรวง พม. เฝ้ารับเสด็จ ณ ห้องประชุมวายุภักษ์แกรนด์บอลรูม ชั้น 4 โรงแรมเซ็นทรา บายเซ็นทาราศูนย์ราชการและคอนเวนชันเซ็นเตอร์ แจ้งวัฒนะ กรุงเทพมหานคร
นายจุติ กล่าวว่า “พระประชาบดี” เทพผู้เป็นที่พึ่งและสงเคราะห์ประชาชน ด้วยพลังแห่งการให้และการแบ่งปันเพื่อช่วยเหลือประชาชนให้รอดพ้นจากสภาวะยากลําบาก กระทรวงการพัฒนาสังคมและความมั่นคงของมนุษย์ (พม.) จึงได้นําชื่อ “ประชาบดี” มาเป็นชื่อรางวัลแห่งเกียรติยศ อันเป็นที่สุดแห่งความภาคภูมิใจของต้นแบบความดีในการช่วยเหลือผู้อยู่ในสภาวะยากลําบาก เพื่อการได้รับการยกย่องและเชิดชูคุณความดีให้เป็นที่ประจักษ์ต่อสังคม ซึ่งตลอดระยะเวลา 12 ปี ที่ผ่านมา ด้วยพระเมตตาของพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ เสด็จไปประทานรางวัล “ประชาบดี” เป็นประจําทุกปีอย่างต่อเนื่อง โดยมีการมอบรางวัลเป็นจํานวนมากถึง 787 รางวัล ตั้งแต่ปี 2550 เป็นต้นมา
นายจุติ กล่าวต่อไปว่า สําหรับปี 2562 นับเป็นปีที่ 13 ของการดําเนินโครงการฯ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ โปรดให้พระเจ้าวรวงศ์เธอ พระองค์เจ้าอทิตยาทรกิติคุณ เสด็จแทนพระองค์ ไปในการประทานรางวัล “ประชาบดี” ประจําปี 2562 จํานวน 51 รางวัล แบ่งออกเป็น 4 ประเภท ได้แก่ 1) ประเภทบุคคลผู้ทําคุณประโยชน์ 13 คน อาทิ นายทองมา วิจิตรพงศ์พันธุ์ ประธานกรรมการบริหารและประธานเจ้าหน้าที่บริหารกลุ่ม บริษัท พฤกษา โฮลดิ้ง จํากัด (มหาชน) โดยการจัดตั้งกองทุนวิจิตรพงศ์พันธุ์ และงานช่วยเหลือสังคมอย่างต่อเนื่อง 2) ประเภทองค์กรที่ทําคุณประโยชน์ 8 องค์กร อาทิ มูลนิธิศัลย์ฯ สร้างข้อต่อชีวิต ช่วยเหลือผู้ป่วยที่ยากไร้ โดยการผ่าตัดเปลี่ยนข้อเข่าหรือข้อสะโพกเทียมให้โดยไม่คิดค่าใช้จ่าย 3) ประเภทสื่อสร้างสรรค์ 10 รายการ อาทิ รายการ เกมส์ต่อชีวิต จากสถานีโทรทัศน์ไทยรัฐทีวี โดยนําผู้ที่อยู่ในสภาวะยากลําบาก มาเล่นเกมส์ตอบคําถาม และสนับสนุนช่วยเหลือเงิน และ 4) ประเภทต้นแบบคนสู้ชีวิต 20 คน อาทิ นางสาวประนอม มาหล้า เป็นผู้ที่มีความรู้เรื่องการปลูกผักปลอดสารพิษ โดยใช้พื้นที่บริเวณบ้านตนเองเป็นแปลงศึกษาเรียนรู้และถ่ายทอดให้ผู้อื่น อีกทั้งเป็นอาชีพเลี้ยงตนเอง
นายจุติ กล่าวเพิ่มเติมว่า ทั้งนี้ กระทรวง พม. ขอแสดงความยินดีและยกย่องเชิดชูเกียรติกับทุกท่านและทุกองค์กรที่ได้รับรางวัล "ประชาบดี” ประจําปี 2562 และขอความร่วมมือทุกภาคส่วนในสังคม ร่วมกันเป็นกลไกสนับสนุนและส่งเสริมภารกิจของกระทรวง พม. ในการพัฒนาสังคม การพิทักษ์และคุ้มครองสิทธิประชาชน โดยเฉพาะผู้ด้อยโอกาสหรือผู้อยู่ในสภาวะยากลําบาก ที่จําเป็นต้องได้รับการช่วยเหลือดูแล เพื่อให้สามารถดํารงชีวิตอยู่ในสังคมได้อย่างมีคุณค่าและศักดิ์ศรีความเป็นมนุษย์อย่างเท่าเทียมกัน ส่งผลให้ลดความเหลื่อมล้ํา สร้างความเป็นธรรม และพัฒนาสังคมให้เข้มแข็งอย่างยั่งยืนต่อไป
รัฐบาลไทย-ข่าวทำเนียบรัฐบาล-สถานเอกอัครราชทูต ณ กรุงเวียนนา ส่งหน้ากากอนามัยและหน้ากากผ้าให้แก่ชาวไทยที่ลงทะเบียนขอรับและจัดส่งกล่องยังชีพให้กับผู้ที่ประสบปัญหาจากโควิด-19 [กระทรวงการต่างประเทศ]
วันเสาร์ที่ 2 พฤษภาคม 2563
สถานเอกอัครราชทูต ณ กรุงเวียนนา ส่งหน้ากากอนามัยและหน้ากากผ้าให้แก่ชาวไทยที่ลงทะเบียนขอรับและจัดส่งกล่องยังชีพให้กับผู้ที่ประสบปัญหาจากโควิด-19 [กระทรวงการต่างประเทศ]
สถานเอกอัครราชทูต ณ กรุงเวียนนา ส่งหน้ากากอนามัยและหน้ากากผ้าให้แก่ชาวไทยที่ลงทะเบียนขอรับและจัดส่งกล่องยังชีพให้กับผู้ได้รับความเดือดร้อนในออสเตรีย สโลวาเกีย และสโลวีเนีย ที่ประสบปัญหาจากโควิด-19
สอท. ณ กรุงเวียนนา ส่งความห่วงใยแก่พี่น้องชาวไทยในออสเตรีย สโลวาเกีย และสโลวีเนีย
ตั้งแต่วันที่ 14 เม.ย. 2563 สถานเอกอัครราชทูตฯ ได้ทยอยส่งหน้ากากอนามัยอนามัยและหน้ากากตัดเย็บจากผ้า ให้พี่น้องชาวไทยในออสเตรีย สโลวาเกีย และสโลวีเนีย ที่ได้แจ้งความประสงค์ขอรับหน้ากาก กว่า 1,100 คน นอกจากนี้ สถานเอกอัครราชทูตฯ ได้จัดส่งกล่องยังชีพ เพื่อช่วยเหลือพี่น้องชาวไทยในออสเตรีย สโลวาเกีย และสโลวีเนีย ที่ประสบความเดือดร้อน ตกงาน และไม่มีรายได้ อันเนื่องมาจากการแพร่ระบาดของโรคโควิด-19 กว่า 130 คน
สําหรับพี่น้องชาวไทยที่ประสบความเดือนร้อนและได้รับผลกระทบจากการแพร่ระบาดของโรคโควิด-19 ยังสามารถแสดงความประสงค์ขอรับกล่องยังชีพมายังสถานเอกอัครราชทูตฯ โดยกรุณาแจ้ง ชื่อ-นามสกุล และที่อยู่ทางไปรษณีย์ พร้อมความจําเป็นที่ต้องขอรับความช่วยเหลือ ทางอีเมล consular@thaiembassy.at หรือ โทร. +43 664 9915 3767, +43 664 9944 5916 หรือ +43 664 9944 5918
ทั้งนี้ สถานเอกอัครราชทูตฯ ขอสงวนสิทธิ์ในการจัดส่งกล่องยังชีพให้แก่ผู้ที่เดือดร้อน ขาดรายได้ และมีความจําเป็นต้องรับความช่วยเหลือเฉพาะหน้าเท่านั้น เพื่อให้สามารถช่วยเหลือคนไทยที่ตกทุกข์ได้อย่างทั่วถึงและทันเวลา
สําหรับพี่น้องชาวไทยที่ต้องการหน้ากาก และยังไม่ได้แจ้งขอรับหน้ากาก สถานเอกอัครราชทูตฯ ยังมีหน้ากากผ้าอยู่อีกจํานวนหนึ่ง ขอให้ท่านแจ้งชื่อ-นามสกุล และที่อยู่ทางไปรษณีย์ ให้สถานเอกอัครราชทูตฯ ทราบทางอีเมลหรือโทรศัพท์ ทั้งนี้ ขอสงวนสิทธิ์ให้ผู้ที่ยังไม่เคยได้รับหน้ากากมาก่อน
ด้วยความห่วงใยและปรารถนาดี
สถานเอกอัครราชทูต ณ กรุงเวียนนา
"การทูตเพื่อประชาชน ทุกแห่งหนเราดูแล"
รัฐบาลไทย-ข่าวทำเนียบรัฐบาล-นายกรัฐมนตรีขอความร่วมมือสื่อมวลชนนำเสนอข่าว สร้างความเข้าใจที่ถูกต้องต่อประชาชน
วันจันทร์ที่ 26 พฤศจิกายน 2561
นายกรัฐมนตรีขอความร่วมมือสื่อมวลชนนําเสนอข่าว สร้างความเข้าใจที่ถูกต้องต่อประชาชน
นายกรัฐมนตรีขอความร่วมมือสื่อมวลชนนําเสนอข่าว สร้างความเข้าใจที่ถูกต้องต่อประชาชน
วันนี้ (26 พฤศจิกายน 2561) เวลา 14.34 น. ณ บริเวณห้องโถง ตึกบัญชาการ ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการเป็นประธานประชุมคณะรัฐมนตรีว่า รัฐบาลพยายามทําทุกอย่างเพื่อให้ประชาชน และประเทศเกิดความเสียหายน้อยที่สุด ซึ่งยังมีการบิดเบือนข้อมูลในหลาย ๆ อย่าง ไม่ว่าจะเป็นที่ดิน สปก. การจัดระเบียบพื้นที่ขายของ และราคาสินค้าเกษตร เป็นต้น ยังมีการให้ข่าวโจมตีรัฐบาล จึงขอให้ประชาชนฟังข้อมูลจากรัฐบาล ซึ่งตนเองจะไม่ทะเลากับใคร และขอให้ฟังรัฐบาลใหม่ที่จะเข้ามาบริหารประเทศว่าจะทําอย่างไรต่อไป จะแก้ปัญอย่างไร
พร้อมกับขอความร่วมมือสื่อมวลชนต้องช่วยกันสร้างความเข้าใจที่ถูกต้อง และขอความร่วมมือคอลัมนิสต์นําเสนอข่าวที่เป็นจริง พร้อมทั้งกล่าวแสดงความห่วงใยต่อสื่อมวลชน ที่จะต้องทํางานลําบากมากขึ้น เพราะต้องทํางานแข่งกับเทคโนโลยีในยุคโซเซียล ซึ่งทุกคนต้องเรียนรู้ เพิ่มศักยภาพของตัวเอง และขอให้สื่อมวลชนมีความก้าวหน้าในอาชีพ มีเงินใช้มากขึ้น และให้ทุกคนทําเพื่อประเทศชาติ เหมือนกับที่ตนเองทํา เพราะทุกคนต่างรักประเทศไทย และรักคนไทยด้วยกันทั้งสิ้น
--------------------------------
รัฐบาลไทย-ข่าวทำเนียบรัฐบาล-กพร. เตรียมพร้อมเข้าสู่กระบวนการปรึกษาหารือ ภายใต้กรอบความตกลงการค้าเสรีระหว่างไทย - ออสเตรเลีย (TAFTA)
วันศุกร์ที่ 7 เมษายน 2560
กพร. เตรียมพร้อมเข้าสู่กระบวนการปรึกษาหารือ ภายใต้กรอบความตกลงการค้าเสรีระหว่างไทย - ออสเตรเลีย (TAFTA)
กรมอุตสาหกรรมพื้นฐานและการเหมืองแร่ (กพร.) กระทรวงอุตสาหกรรม ย้ําคําสั่ง คสช. ระงับการทําเหมืองแร่ทองคําทุกราย ไม่เลือกปฏิบัติ  ป้องกันและระงับผลกระทบต่อสิ่งแวดล้อมและสุขภาพของประชาชน พร้อมตั้งคณะทํางานเจรจาตามกระบวนการปรึกษาหารือ เพื่อหาข้อสรุปที่ชัดเจน
ตามที่ปรากฏเป็นข่าวกรณีบริษัท คิงส์เกต คอนโซลิเดทเต็ด ลิมิเต็ด ผู้ถือหุ้นใหญ่ บริษัท อัครา รีซอร์สเซส จํากัด (มหาชน) ส่งหนังสือแจ้งรัฐบาลไทยละเมิดข้อตกลงการค้าเสรีไทย - ออสเตรเลีย (TAFTA) หลังมีคําสั่งปิด เหมืองทองอย่างไม่เป็นธรรมในช่วงสิ้นปี 2559 นั้น
นายสมบูรณ์ ยินดียั่งยืน อธิบดีกรมอุตสาหกรรมพื้นฐานและการเหมืองแร่ กล่าวว่า เนื่องจากมีการร้องเรียนและคัดค้านการประกอบกิจการเหมืองแร่ทองคําว่าการประกอบกิจการก่อให้เกิดผลกระทบต่อสิ่งแวดล้อม และสุขภาพของประชาชน รวมถึงปัญหาความขัดแย้งของประชาชนในพื้นที่โครงการทําเหมืองแร่ทองคําหลายแห่ง หัวหน้าคณะรักษาความสงบแห่งชาติจึงมีคําสั่งหัวหน้าคณะรักษาความสงบแห่งชาติ ที่ 72/2559 เรื่องการแก้ไขปัญหาผลกระทบจากการประกอบกิจการเหมืองแร่ทองคํา เป็นมาตรการตามความจําเป็นในการป้องกันและระงับผลกระทบ รวมถึงข้อขัดแย้งของประชาชนในพื้นที่ เพื่อประโยชน์ในการรักษาความสงบเรียบร้อย ส่งเสริมความสามัคคีและความสมานฉันท์ของประชาชนในชาติ โดยให้ผู้ประกอบการที่ได้รับประทานบัตรและใบอนุญาตต่าง ๆ ตามกฎหมายที่เกี่ยวข้องกับการประกอบกิจการเหมืองแร่ทองคําทุกราย ระงับการประกอบกิจการไว้จนกว่าคณะกรรมการนโยบายบริหารจัดการแร่แห่งชาติ จะมีมติเป็นอย่างอื่น ซึ่งกรมอุตสาหกรรมพื้นฐานและการเหมืองแร่ ได้ดําเนินการตามคําสั่งดังกล่าวมาโดยตลอดในการร่วมกับหน่วยงานที่เกี่ยวข้องต่าง ๆ ในการวิเคราะห์ข้อเท็จจริงและปัญหา พร้อมทั้งเสนอมาตรการและแนวทางในการแก้ไขปัญหา การพัฒนาคุณภาพชีวิตของประชาชน และเสนอกรอบนโยบายและแผนยุทธศาสตร์ในการบริหารจัดการทรัพยากรแร่ทองคําต่อคณะกรรมการนโยบายบริหารจัดการแร่แห่งชาติเพื่อพิจารณาต่อไป
นายสมบูรณ์ กล่าวเพิ่มเติมว่า สําหรับการดําเนินการของบริษัท คิงส์เกตฯ ตามที่เป็นข่าว เป็นการดําเนินการตามกลไกภายใต้กรอบความตกลงการค้าเสรีระหว่างไทย - ออสเตรเลีย (Thailand - Australia Free Trade Agreement: TAFTA) เพื่อปรึกษาหารือถึงแนวทางปฏิบัติตามสิทธิของบริษัทฯ ซึ่งกระทรวงอุตสาหกรรมอยู่ระหว่างพิจารณาข้อเท็จจริงต่าง ๆ ที่มีความละเอียดอ่อนอย่างรอบด้าน เพื่อวางแนวทางในการแก้ไขปัญหา อย่างไรก็ตาม กระทรวงอุตสาหกรรมเคารพในสิทธิของบริษัทฯ และได้มีการเตรียมความพร้อมโดยจะมีการแต่งตั้งผู้แทนจากหน่วยงานต่าง ๆ ที่เกี่ยวข้องร่วมเป็นคณะทํางานในการเจรจาตามกระบวนการปรึกษาหารือ (Consultations) ร่วมกับบริษัทฯ เพื่อหาข้อสรุปที่ชัดเจนต่อไป
รัฐบาลไทย-ข่าวทำเนียบรัฐบาล-รมช.ธรรมนัส มอบนโยบายและแนวทางการดำเนินงานแก่กรมพัฒนาที่ดิน [กระทรวงเกษตรและสหกรณ์]
วันพฤหัสบดีที่ 2 เมษายน 2563
รมช.ธรรมนัส มอบนโยบายและแนวทางการดําเนินงานแก่กรมพัฒนาที่ดิน [กระทรวงเกษตรและสหกรณ์]
รมช.ธรรมนัส มอบนโยบายและแนวทางการดําเนินงานแก่กรมพัฒนาที่ดิน เพื่อช่วยเหลือเกษตรกรที่ประสบปัญหาภัยแล้ง และสถานการณ์ COVID – 19 ผ่านระบบ VDO Conference
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานประชุมมอบนโยบายและแนวทางการดําเนินงานเพื่อช่วยเหลือเกษตรกรที่ประสบปัญหาภัยแล้ง และสถานการณ์ COVID – 19 ทั้งส่วนกลางและส่วนภูมิภาค ผ่านระบบ VDO Conference ณ กรมพัฒนาที่ดิน ว่า ทางกระทรวงเกษตรและสหกรณ์ โดย กรมพัฒนาที่ดิน เห็นถึงความเดือดร้อนของพี่น้องเกษตรกรในเรื่องของปัญหาภัยแล้ง และสถานการณ์ COVID – 19 จึงมอบนโยบายในการดําเนินงานช่วยเหลืออย่างเร่งด่วน เพื่อหาแนวทางช่วยเหลือ ตอนนี้จะต้องมีการปรับเปลี่ยนวิธีการดําเนินงาน ต้องทํางานแบบบูรณาการร่วมกับหน่วยงานสังกัดอื่นๆ เพื่อให้พี่น้องเกษตรกรนั้นมีพื้นที่ดินทํากิน มีอาชีพที่มั่นคง ซึ่งอาชีพเกษตรกรรมเป็นหนึ่งอาชีพในการขับเคลื่อนประเทศให้ผ่านพ้นวิกฤตไปได้และฟื้นตัวโดยเร็ว พร้อมพัฒนาดูแลดินให้มีคุณภาพ พัฒนาแหล่งน้ํา เพิ่มจํานวน ปรับปรุงดูแลบ่อจิ๋ว เพื่อให้ได้ผลผลิตทางการเกษตรที่มีคุณภาพที่ดี
เนื่องในช่วงเวลานี้ไม่สามารถลงพื้นที่จากสถานการณ์ COVID – 19 ทําให้ไม่สามารถไปดูแลและรับฟังถึงปัญหาของพี่น้องเกษตรกรได้ หากมีการออกปฏิบัติงานนอกพื้นที่ ขอให้มีการป้องกันตัวเอง แต่สิ่งสําคัญที่สุดในการแก้ปัญหาและป้องกันไวรัส COVID – 19 ไม่ใช่เรื่องที่ยาก คือจะต้องดูแลรักษาสุขภาพตนเองให้มีสุขภาพแข็งแรง และมีรับผิดชอบต่อสังคมหากเป็นบุคคลในกลุ่มเสี่ยง
ทั้งนี้ ได้เน้นย้ําให้ทุกหน่วยงานปฏิบัติงานภายใต้ประกาศที่ทางรัฐบาลกําหนด แต่ต้องไม่กระทบกับการช่วยเหลือพี่น้องเกษตรกร หากมีแนวทาง มาตรการหรือโครงการในการช่วยเหลือเกษตรกรที่ได้รับผลกระทบจากสถานการณ์ในปัจจุบันให้รีบดําเนินการแจ้งมายังส่วนกลาง เพื่อจะได้การช่วยเหลืออย่างต่อเนื่อง
กลุ่มโฆษกและวิเคราะห์ข่าว
กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02 281 0859 ต่อ 137
แฟกส์ 02 2822871
รัฐบาลไทย-ข่าวทำเนียบรัฐบาล-“กอช. เชิญชวนสมาชิก กฟก. รับสิทธิสวัสดิการบำนาญจากรัฐพร้อมรับเงินสมทบสูงสุด 1,200 บาท”
วันจันทร์ที่ 3 ธันวาคม 2561
“กอช. เชิญชวนสมาชิก กฟก. รับสิทธิสวัสดิการบํานาญจากรัฐพร้อมรับเงินสมทบสูงสุด 1,200 บาท”
กอช. เชิญชวนผู้ที่สนใจที่มีอายุระหว่าง 15-60 ปี หรือสมาชิกกองทุนฟื้นฟูและพัฒนาเกษตรกร รับสิทธิสวัสดิการบํานาญจากรัฐบาล ผ่านการออมเงินกับ กอช.
กองทุนการออมแห่งชาติ หรือ กอช. เชิญชวนผู้ที่สนใจที่มีอายุระหว่าง 15-60 ปี หรือสมาชิกกองทุนฟื้นฟูและพัฒนาเกษตรกร รับสิทธิสวัสดิการบํานาญจากรัฐบาล ผ่านการออมเงินกับ กอช. โดยผู้ที่สนใจสามารถตรวจสอบสิทธิก่อนสมัครได้ที่ แอพพลิเคชั่น กอช. ในช่วงโปรโมชันพิเศษส่งท้ายปี 2561 สมัครสมาชิกใหม่ผ่านธนาคารเพื่อการเกษตรและสหกรณ์การเกษตร (ธ.ก.ส.) ออมเงินกับ กอช. 1,200 บาท รับเงินสมทบจากรัฐบาลสูงสุด 100% พร้อมรับสลากออมทรัพย์จาก ธ.ก.ส. ฟรี! ลุ้นโชคเงินรางวัล 10 ล้านบาท ผู้ที่สนใจสามารถสมัครได้ตั้งแต่วันที่ 26 พฤศจิกายน – 26 ธันวาคม 2561 ที่ ธ.ก.ส. ทุกสาขาทั่วประเทศ
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า เมื่อปลายสัปดาห์ที่ผ่านมา กอช. ได้ลงนามความร่วมมือกับกองทุนฟื้นฟูและพัฒนาเกษตรกร เพื่อให้เกษตรกรที่เป็นสมาชิกกองทุนฟื้นฟูและพัฒนาเกษตรกรที่ไม่มีสวัสดิการ ได้รับสิทธิสวัสดิการบํานาญจากรัฐบาลผ่านการออมเงินกับ กอช. พร้อมรับเงินสมทบตามช่วงอายุของผู้สมัคร ตั้งแต่ 15–60 ปี โดยสมัครเริ่มต้นแค่ 50 บาท ก่อนการสมัครสามารถตรวจสอบสิทธิง่ายๆ ผ่านแอพพลิเคชั่น “กอช.” เพียงกรอกเลขบัตรประชาชน 13 หลักและเบอร์โทรศัพท์เท่านั้นเอง
สําหรับท่านที่ตรวจสอบสิทธิเรียบร้อยแล้ว มีสิทธิในการสมัคร สามารถสมัครสมาชิก กอช. ได้ที่ธนาคารเพื่อการเกษตรและสหกรณ์การเกษตร (ธ.ก.ส.) กับช่วงโปรโมชันส่งท้ายปี 2561 สมัครสมาชิกใหม่ออมเงินกับ กอช. 1,200 บาท รับเงินสมทบจากรัฐบาลสูงสุด 100% พร้อมรับสลากออมทรัพย์ ธ.ก.ส. 100 บาท ฟรี ลุ้นโชคเงินรางวัล 10 ล้านบาท ได้ตั้งแต่วันที่ 26 พฤศจิกายน – 26 ธันวาคม 2561 ของมีจํานวนจํากัด 200,000 คนเท่านั้น ช้าอดหมดสิทธิ
ทั้งนี้ กอช. ยังมีช่องทางอํานวยความสะดวกให้กับสมาชิกและผู้ที่สนใจ สามารถดาวน์โหลด แอปพลิเคชัน “กอช” เพื่อสมัครสมาชิก ดูข้อมูลบัญชีเงินออม และใช้ตรวจสอบสิทธิการสมัครสมาชิกได้ทั้งระบบ iOS และ Android หรือที่ www.nsf.or.th สอบถามข้อมูลเพิ่มเติมได้ที่สายด่วนเงินออม ๐๒-๐๔๙-๙๐๐๐ ทั้งนี้ ติดต่อสมัครสมาชิกและรับบริการอื่นๆ ของ กอช. ได้ที่เคาน์เตอร์เซอร์วิสทั่วประเทศ ธนาคาร ธ.ก.ส. ธนาคารออมสิน ธอส. และธนาคารกรุงไทย ทุกสาขา รวมทั้งสํานักงานคลังจังหวัด สถาบันการเงินชุมชน และเครือข่ายรับสมัครทั่วประเทศ”